b'\n_START_ARTICLE_\nKino-Palatsi (Tampere)\n_START_PARAGRAPH_\nKino-Palatsi oli Tampereella Tuulensuun talossa, osoitteessa H\xc3\xa4meenkatu 30, toiminut elokuvateatteri. Teatteri perustettiin vuonna 1929 nimell\xc3\xa4 Tuulensuu ja Suomi-Filmin ostettua sen vuonna 1939 nimi muutettiin Kino-Palatsiksi. Ensi-iltan\xc3\xa4yt\xc3\xb6s pidettiin 18. elokuuta 1929 klo 16 ja elokuvana esitettiin Syreenien kukkiessa (Lilac Time). Teatterin j\xc3\xa4\xc3\xa4hyv\xc3\xa4isn\xc3\xa4yt\xc3\xb6s pidettiin 27. maaliskuuta 1991 ja elokuvana esitettiin Kadunlakaisijat. My\xc3\xb6hemmin teatterin tiloissa toimi Musiikkiteatteri Palatsi, joka siirtyi syksyll\xc3\xa4 2014 Tampereen ylioppilastaloon. Vuonna 2015 tiloissa aloitti toimintansa Teatteri State.'